**FARSKÉ OZNAMY – filiálky NEMČICE ⦁ Farnosti Topoľčany**

**4. veľkonočná nedeľa (Nedeľa Dobrého pastiera)**

(8.5.2022 – 15.5.2022)

▪ **Sv. omše počas týždňa v Nemčiciach a ich úmysly**:

*Streda*: 18.30 h. + Ján a Berta, syn Július a vnuk Peter

*Piatok*: 18.30 h. + Daniel, Miloš, ich rodičia, Ľudevít a zosnulí z rodiny

*Nedeľa*: 09.00 h. + Kňaz Pavol Pavlík (25. výročie)

▪  **Liturgický kalendár týždňa:**

*Streda*:    Bl. Sáry Salkaháziovej, panny a mučenice

*Piatok*:    Panny Márie Fatimskej, ľubovoľná spomienka

*Sobota*:    Sv. Mateja, apoštola

*Nedeľa*:    5. veľkonočná nedeľa

▪ V dnešnú Nedeľu Dobrého pastiera 8.5. bude v našom farskom kostole duchovné stretnutie o 15.00 hod., ktoré sa začne *Korunkou Božieho milosrdenstva*. A bude pokračovať predstavením Spoločenstva *Modlitby za kňazov*, ktoré aj so svojimi spolupracovníkmi predstaví hlavný koordinátor a vedúci tohto hnutia. Pozývame!

▪ Od pondelka 9. mája pri omšiach v našej farnosti bude už zaznievať i výzva: *Dajte si znak pokoja*. Podľa svojho uváženia môžete použiť rôzne spôsoby, ako vyjadriť tento úkon: či už podaním rúk, ich náznakom, úklonom hlavy či nejakým znakom priazne.

▪ V dňoch od pondelka do nedele 9. až 15. mája (s výnimkou utorka) bude každý deň z nášho farského kostola vysielaná v priamom prenose sv. omša pre **Rádio Mária Slovensko**. Budú to sv. omše v pondelok, stredu, štvrtok a piatok o 18.30 hod.; sobotu o 8.00 hod. a nedeľu o 10.30 hod. Pri slúžení sv. omší sa kňazi budeme striedať, pričom v stredu večer bude slúžiť nový vojenský duchovný, aby prestavil aj vojenskú farnosť, ktorú máme v Topoľčanoch. Pozývame vás k prenosom alebo ich počúvaniu.

▪ Vo štvrtok 12.5. je povinná rekolekcia všetkých kňazov celej Nitrianskej diecézy v bazilike v Hronskom Beňadiku. Z tohto dôvodu sv. omšu vo farskom kostole v ten deň ráno o 8.00 hod. bude slúžiť gréckokatolícky kňaz vdp. Ján Ostapčuk, ktorý je novým vojenských duchovným v topoľčianskej Vojenskej farnosti Božieho milosrdenstva, ktorá je v kasárňach.

▪ V sobotu 14.5. o 8.45 hod. bude vo farskom kostole posledné synodálne stretnutie, ktoré povedie p.kaplán Martin (*Rozlišovanie, rozhodovanie* a *formovanie v synodalite*).

▪ V sobotu **14.5.2022 o 10.30 hod.** bude vo farskom kostole v Topoľčanoch **stretnutie rodičov našich birmovancov**. Prítomnosť aspoň jedného rodiča alebo ich zástupcu je veľmi dôležitá, hoci samotné stretnutie je dobrovoľné. Preberú sa na ňom a zodpovedia všetky dôležité informácie ohľadne prípravy slávnosti birmovania.

▪ Za milodary i modlitby, ktoré dnes boli obetované v rámci zbierky na kňazský seminár úprimne ďakujeme. Všetkým dobrodincom vyslovujeme srdečné Pán Boh zaplať.

**S poďakovaním blahoželáme všetkým matkám!**